
DR.31.10.2017                                                        93                   

 
lebih berpatutan dan lebih mudah diperolehi bagi mana-mana kawasan sekali pun. 
Penggunaan crusher run ini dijangka mampu memberikan penjimatan kepada pihak kerajaan.  

Persoalan lain yang ingin saya dapatkan kepastian daripada pihak MARRIS 
adalah adakah peruntukan MARRIS ini dibenarkan penggunaannya bagi tujuan lain selain 
bagi kerja-kerja berkaitan jalan raya seperti yang dilaporkan terjadi di sebuah negeri yang 
bukan  di bawah kerajaan Barisan Nasional. Jadi saya minta penjelasan Yang Berhormat 
Menteri dalam hal ini. Selain itu juga, saya juga ingin memohon pihak kerajaan agar 
mempertimbangkan untuk memberikan peruntukan tambahan setiap tahun kepada jalan 
FT001, jalan utama iaitu Jalan Persekutuan yang mempunyai aliran trafik yang tinggi yang 
memerlukan jalan tersebut untuk diturap setiap tahun. Kalau boleh kita minta agar kerajaan 
untuk memperluaskan penggunaan jalan raya getah di seluruh negara kerana jalan raya 
getah ini telah berjaya dibuktikan lebih tahan lama dan berjaya mengurangkan kos 
penyelenggaraan pada masa akan datang.  

Tuan Yang di-Pertua, kerajaan saban tahun memperuntukkan bajet yang besar 
bagi sektor pendidikan terutamanya bagi meneruskan dasar pendidikan percuma bagi 
pendidikan rendah dan juga menengah. Tahun ini perkara tersebut tidak terkecuali tetapi 
dalam mana kita berterima kasih atas bejat besar yang diperuntukkan bagi tujuan ini, kita 
tidak boleh lari dari beberapa perkara yang perlu diberi perhatian oleh pihak kerajaan. Isu 
berkenaan dengan pembantu guru di sekolah-sekolah  masih lagi menjadi isu hangat di 
kalangan guru. Saya dimaklumkan pembantu guru yang disediakan oleh pihak kementerian 
masih belum mencukupi dan belum mampu mengurangkan beban tugas guru. Saya ingin 
mencadangkan agar nisbah guru dan pembantu guru dikaji semula. Melihatkan keadaan 
semasa bagi saya, nisbah satu pembantu guru bagi setiap 20 orang guru adalah nisbah ideal 
bagi kita menyelesaikan masalah ini.  

Selain itu, saya juga ingin menyampaikan tentang keperluan guru LINUS yang 
telah diletakkan sebagai sebahagian dari NKRA Pendidikan. Guru LINUS ini berperanan 
sebagai guru pengajar yang perlu memastikan setiap pelajar mampu mencapai sasaran 3M 
iaitu membaca, menulis dan juga mengira. Namun masalah yang timbul adalah terdapat 
pelajar lembam atau agak perlahan untuk mempelajari perkara tersebut yang akhirnya 
memerlukan golongan pelajar ditempatkan di dalam kelas khas. Apabila ini berlaku, guru 
LINUS tadi jugalah yang akan mengajar golongan pelajar ini. Bagi saya, bagi pelajar lembam 
ini, perlulah disediakan seorang guru khas yang benar-benar pakar dalam perkara ini. Kita 
perlu memastikan pelajar lembam ini mendapatkan perhatian sewajarnya agar sasaran 3M 
ini dapat kita capai.  

Selain itu juga, kita masih kekurangan guru LINUS bahasa Inggeris terutamanya 
di kawasan luar bandar yang memerlukan perhatian khusus bagi memastikan kumpulan 
pelajar luar bandar ini dapat dipertingkatkan tahap pemahaman bahasa Inggeris mereka. Jadi 
saya berharap guru LINUS bahasa Inggeris ini dapat diperbanyakkan lagi dari semasa ke 
semasa. Tuan Yang di-Pertua, buat masa ini, setiap sekolah  menggunakan talian yang 
disediakan YTL bagi penggunaan internet di bilik darjah tetapi banyak aduan yang diterima 
melibatkan banyak tempat yang mana talian YTL ini tidaklah begitu baik sehinggakan 
menyukarkan proses pembelajaran dan pengajaran di dalam bilik kelas.  

Walaupun sudah ada pencawang di kawasan-kawasan sekolah  tetapi masalah 
line YTL ini tetap menjadi masalah utama kepada para guru. Oleh yang demikian, saya ingin 
mencadangkan agar setiap guru dibekalkan dengan data internet yang menggunakan talian 
yang jauh lebih stabil. Kalau dilihat, line yang lebih stabil terutamanya meliputi seluruh 
kawasan adalah Celcom. Tambahan pula Celcom ini adalah sebuah GLC kerajaan yang saya 
rasakan tidak mungkin mempunyai masalah besar untuk memberikan perkhidmatan seperti 
yang saya cadangkan ini.  

Selain itu saya juga berharap kerajaan mempertimbangkan untuk melihat semula 
kesesuaian elaun basikal pada masa kini yang dituntut oleh guru. Saya tidak pasti mengapa 
elaun sebegini masih lagi diteruskan pada masa sekarang memandangkan negara kita kini 
adalah sudah jauh ke hadapan. Saya juga berharap pihak kerajaan dapat mengkaji juga 
elaun perjalanan berdasarkan teksi yang dilihat tidak lagi relevan. Saya beralih pula kepada 
sekolah  vokasional. Saya mendapat permintaan daripada pihak ibu bapa yang menghantar 
anak mereka ke sekolah  vokasional. Antara permintaan mereka ialah agar suatu kajian 
dibuat bagi mengenal pasti kesesuaian agar kelas pengajian tahfiz dijadikan modul 
pembelajaran di sekolah  tersebut seperti mana yang telah kita laksanakan di Maktab-maktab 



lebih berpatutan dan lebih mudah diperolehi bagi mana-mana kawasan sekali pun. Penggunaan crusher run ini dijangka mampu memberikan penjimatan kepada pihak kerajaan. Persoalan lain yang ingin saya dapatkan kepastian daripada pihak MARRIS adalah adakah peruntukan MARRIS ini dibenarkan penggunaannya bagi tujuan lain selain bagi kerja-kerja berkaitan jalan raya seperti yang dilaporkan terjadi di sebuah negeri yang bukan di bawah kerajaan Barisan Nasional. Jadi saya minta penjelasan Yang Berhormat Menteri dalam hal ini. Selain itu juga, saya juga ingin memohon pihak kerajaan agar mempertimbangkan untuk memberikan peruntukan tambahan setiap tahun kepada jalan FT001, jalan utama iaitu Jalan Persekutuan yang mempunyai aliran trafik yang tinggi yang memerlukan jalan tersebut untuk diturap setiap tahun. Kalau boleh kita minta agar kerajaan untuk memperluaskan penggunaan jalan raya getah di seluruh negara kerana jalan raya getah ini telah berjaya dibuktikan lebih tahan lama dan berjaya mengurangkan kos penyelenggaraan pada masa akan datang. Tuan Yang di-Pertua, kerajaan saban tahun memperuntukkan bajet yang besar bagi sektor pendidikan terutamanya bagi meneruskan dasar pendidikan percuma bagi pendidikan rendah dan juga menengah. Tahun ini perkara tersebut tidak terkecuali tetapi dalam mana kita berterima kasih atas bejat besar yang diperuntukkan bagi tujuan ini, kita tidak boleh lari dari beberapa perkara yang perlu diberi perhatian oleh pihak kerajaan. Isu berkenaan dengan pembantu guru di sekolah-sekolah masih lagi menjadi isu hangat di kalangan guru. Saya dimaklumkan pembantu guru yang disediakan oleh pihak kementerian masih belum mencukupi dan belum mampu mengurangkan beban tugas guru. Saya ingin mencadangkan agar nisbah guru dan pembantu guru dikaji semula. Melihatkan keadaan semasa bagi saya, nisbah satu pembantu guru bagi setiap 20 orang guru adalah nisbah ideal bagi kita menyelesaikan masalah ini. Selain itu, saya juga ingin menyampaikan tentang keperluan guru LINUS yang telah diletakkan sebagai sebahagian dari NKRA Pendidikan. Guru LINUS ini berperanan sebagai guru pengajar yang perlu memastikan setiap pelajar mampu mencapai sasaran 3M iaitu membaca, menulis dan juga mengira. Namun masalah yang timbul adalah terdapat pelajar lembam atau agak perlahan untuk mempelajari perkara tersebut yang akhirnya memerlukan golongan pelajar ditempatkan di dalam kelas khas. Apabila ini berlaku, guru LINUS tadi jugalah yang akan mengajar golongan pelajar ini. Bagi saya, bagi pelajar lembam ini, perlulah disediakan seorang guru khas yang benar-benar pakar dalam perkara ini. Kita perlu memastikan pelajar lembam ini mendapatkan perhatian sewajarnya agar sasaran 3M ini dapat kita capai. Selain itu juga, kita masih kekurangan guru LINUS bahasa Inggeris terutamanya di kawasan luar bandar yang memerlukan perhatian khusus bagi memastikan kumpulan pelajar luar bandar ini dapat dipertingkatkan tahap pemahaman bahasa Inggeris mereka. Jadi saya berharap guru LINUS bahasa Inggeris ini dapat diperbanyakkan lagi dari semasa ke semasa. Tuan Yang di-Pertua, buat masa ini, setiap sekolah menggunakan talian yang disediakan YTL bagi penggunaan internet di bilik darjah tetapi banyak aduan yang diterima melibatkan banyak tempat yang mana talian YTL ini tidaklah begitu baik sehinggakan menyukarkan proses pembelajaran dan pengajaran di dalam bilik kelas. Walaupun sudah ada pencawang di kawasan-kawasan sekolah tetapi masalah line YTL ini tetap menjadi masalah utama kepada para guru. Oleh yang demikian, saya ingin mencadangkan agar setiap guru dibekalkan dengan data internet yang menggunakan talian yang jauh lebih stabil. Kalau dilihat, line yang lebih stabil terutamanya meliputi seluruh kawasan adalah Celcom. Tambahan pula Celcom ini adalah sebuah GLC kerajaan yang saya rasakan tidak mungkin mempunyai masalah besar untuk memberikan perkhidmatan seperti yang saya cadangkan ini. Selain itu saya juga berharap kerajaan mempertimbangkan untuk melihat semula kesesuaian elaun basikal pada masa kini yang dituntut oleh guru. Saya tidak pasti mengapa elaun sebegini masih lagi diteruskan pada masa sekarang memandangkan negara kita kini adalah sudah jauh ke hadapan. Saya juga berharap pihak kerajaan dapat mengkaji juga elaun perjalanan berdasarkan teksi yang dilihat tidak lagi relevan. Saya beralih pula kepada sekolah vokasional. Saya mendapat permintaan daripada pihak ibu bapa yang menghantar anak mereka ke sekolah vokasional. Antara permintaan mereka ialah agar suatu kajian dibuat bagi mengenal pasti kesesuaian agar kelas pengajian tahfiz dijadikan modul pembelajaran di sekolah tersebut seperti mana yang telah kita laksanakan di Maktab-maktab.